Оранжево морето

Първомартенско детско тържество с Баба Марта и приятели
2019-03-01 17:30 - 18:30 (Europe/Sofia) | Мол Варна ЕАД, Бул. Владислав Варненчик 186, Варна, 9009
Първомартенско детско тържество с Баба Марта и приятели
1 март, 17:30 часа, централно фоайе
По традиция, в първия ден на месец март Баба Марта ще бъде скъп гост на най-малките посетители във Varna Mall. За посрещането й търговският център организира детско тържество с много изненади и подаръци. С помощта на Пижо и Пенда, в които ще се превъплътят актьори от Държавния куклен театър – Варна, малчуганите ще се веселят, пеят, танцуват и ще печелят награди в забавни игри и викторини.
Кулминация на празника ще е посрещането на Баба Марта, която ще върже мартеничка за здраве на всяко дете, присъстващо на събитието. Усмихнатата старица ще гостува на Varna Mall до края на деня, за да успее да закичи с пролетен амулет от сплетени бели и червени конци не само най-малките, но и порасналите клиенти на търговския център.
Изненада за всички малки гости на тържеството е конкурсът за най-оригинална ръчно изработена мартеница. В него могат да се включат всички деца, които донесат на празника за посрещането на Баба Марта червено-белите амулети, които сами са направили. Победителят ще получи гифт карта за 100 лв., а подгласниците му, класирани на втори и трето място – специални награди.

Програма за 3-ти март – 141 години от Освобождението на България
2019-03-01 19:00 - 2019-03-03 19:30 (Europe/Sofia) | Варна, The Sea Garden, Varna, Bulgaria
1 март – 19:00 ч.
ТМПЦ – основна сцена
ПРАЗНИЧЕН СИМФОНИЧЕН КОНЦЕРТ – диригент маестро Емил Табаков
2 март
Младежки дом, концертна зала
11:00 ч.
„БЪЛГАРСКИТЕ АРХИТЕКТУРНИ ПАМЕТНИЦИ В МАКЕТИ“ – Изложба на експонатите и награждаване на лауреатите от VIII национален ученически конкурс за изработка на макети
14:00 ч.
„МОЯТА БЪЛГАРИЯ”
Фотографска изложба и награждаване на лауреатите от XVIII общински конкурс за изпълнение на художествено слово и фотография. Конкурсите са част от програмата на ЦПЛР – Общински детски комплекс
3 МАРТ
9:00 ч.
Катедрален храм „Успение Богородично”
БОЖЕСТВЕНА СВЕТА ЛИТУРГИЯ
10:30 ч.
площад „Св. Св. Кирил и Методий”
ТЪРЖЕСТВЕНО ИЗДИГАНЕ НА НАЦИОНАЛНОТО ЗНАМЕ
10:45 ч.
от Катедрален храм „Успение Богородично” до Паметника на Граф Игнатиев
ТЪРЖЕСТВЕНО ШЕСТВИЕ
10:55 ч.
Паметник на Граф Игнатиев
ПОДНАСЯНЕ НА ЦВЕТЯ
11:10 ч.
от Паметника на Граф Игнатиев по бул. „Княз Борис I”, бул. „Сливница”, Морска градина до Мемориалния паметник на украинските воини
ТЪРЖЕСТВЕНО ШЕСТВИЕ
11:30 ч.
Морска градина Мемориален паметник на украинските воини
ПОЛАГАНЕ НА ВЕНЦИ
11:45 ч.
от Мемориалния паметник на украинските воини до Паметника на руските воини
ТЪРЖЕСТВЕНО ШЕСТВИЕ
12:00 ч.
Морска градина – Паметник на руските воини
ПОКЛОНЕНИЕ, ПОЛАГАНЕ НА ВЕНЦИ С ВОЕНЕН РИТУАЛ
12:00 ч.
Детски кът в Морска градина
„ДЕЦАТА НА ВАРНА ПРАЗНУВАТ 3-ТИ МАРТ”
12:30 ч.
Морска градина, Радио Варна
56-та ЛЕКОАТЛЕТИЧЕСКА ЩАФЕТНА ОБИКОЛКА НА РАДИО ВАРНА
11:00 ч.
Район „Аспарухово” Пред Народно читалище „Просвета 1927”
КОНЦЕРТ „ДА ПРАЗНУВАМЕ ЗАЕДНО”
13:30 ч.
Район „Владислав Варненчик” – Парк с Мемориал на руските воини – освободители в местността „Терасите”
ТЪРЖЕСТВО И РИТУАЛ С ПОЛАГАНЕ НА ВЕНЦИ И ЦВЕТЯ ПО СЛУЧАЙ 141-ГОДИШНИНА ОТ ОСВОБОЖДЕНИЕТО НА БЪЛГАРИЯ
18:00 ч.
Фестивален и конгресен център – Зала 1
ПРАЗНИЧЕН КОНЦЕРТ-СПЕКТАКЪЛ „БЪЛГАРИЯ – ЕДИН ЗАВЕТ
19:30 ч.
Вход на Морска градина
ТЪРЖЕСТВЕНА ЗАРЯ-ПРОВЕРКА

Възстановка на възрожденска улица. Гост Иван Звездев.
2019-03-02 11:30 - 2019-03-04 17:00 (Europe/Sofia) | Детски кът, Sea Garden, Varna, 9000, Bulgaria
Откриването на събитието ще се състои на 2ри март в зоната около Детски кът-Варна с начален час 11:30. Възстановка на възрожденска улица, чрез различни занаятчийски и автентични представители на традиционни български продукти, предмети и обичаи.
Основна част от програмата на откриването ще е концерта на децата от СУ за хуманитарни науки и изкуства “ Константин Преславски“ с начало 12:00ч.
След концерта ще се насладим на типични български рецепти и гозби, показани от майстор готвачи. Гост ще ни е Иван Звездев!
____________
* Ретро фото всеки ден за децата.Всеки ден 2,3 и 4-ти март от 11:30 до 17:00ч. ще бъде открита възрожденската улица.
Събитието се посвещава на каузата “ Закупуване на специализирана линейка за деца за град Варна“

Работилничка по Английски език на Фермерски Пазар Варна
2019-03-02 12:00 - 14:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
На 02.03.2019 – Събота, каним всички деца на възраст от 5 до 18 г. на Фермерски Пазар Варна в Мол Варна ЕАД ниво-2, за да се включат в Работилничка по Английски език „Думи на английски научи и награда спечели“.
Децата ще се забавляват, учейки думички на Английски език и ще спечелят награда за своето старание!
Ще учим думичките със специална методика, наречена „Мнемоника и мнемотехники“. Думичките се учат лесно, бързо и като на игра!
Водещ на събитието е Веселина Томова (УЦ „Скоростно Учене“), чиято основна цел е да улесни ученето и запаметяването на голям обем от информация.
Веселина е и председател на сдружение „Образование и знание“ и младежки делегат към постоянна комисия на „Наука и образование“ към общински съвет – Варна. По образование е магистър психолог.
Вход: свободен
Заповядайте! 🙂

Безплатен шоу-урок по ментална аритметика във Варна
2019-03-02 17:30 - 18:30 (Europe/Sofia) | Smarty Kids, pl. "Lavrentiy" 10, Varna, 9000, Bulgaria
Заповядайте на безплатен шоу-урок по ментална аритметика за деца от 5 до 6 години! 🚀
На 2 март (събота)
от 17.30ч
Ще запознаем децата и родителите с:
✔ Какво е ментална аритметика и как тя помага на децата да се развиват.
✔ Какво е абакус и как се смята с него.
✔ Как работи методиката SmartyKids и защо децата обичат заниманията по ментална аритметика.
А нашият герой Смарти 👨‍🚀 ще ви отведе на едно космическо приключение 🚀 към планета Менталика.
Ако желаете да разберете повече за SmartyKids и как помагаме на децата да развиват своя потенциал, моля, заявете своето присъствие чрез формата за записване в сайта:
🌐 https://smarty-kids.bg/varna-lavrentii
след като оставите запитване, очаквайте обаждане за потвърждение.
Нека открием света на менталната аритметика заедно, докато се забавляваме! 👨‍👩‍👧‍👦

,,Мравка на ръката, побърка ми главата‘‘ Безплатен демо урок
2019-03-10 10:00 - 12:00 (Europe/Sofia) | Master School of English Plus, ул. Георги Живков 57, Varna, 9000, Bulgaria
,,Мравка на ръката, побърка ми главата‘‘-мистерия
Безплатен демо урок за деца на възраст 4-9години
📆 10.03.2019 за деца на 4,5 и 6г.
🕟10.00
📆 10.03.2019 за деца на 7,8 и 9г.
🕟11.00
📍 ул. Оборище 13A, етаж 2 / сградата на Висшето училище по мениджмънт, гр. Варна/.
Участието е безплатно и става с предварително записване по някой от следните начини:
➡ регистрация тук: http://bit.ly/MSEFree
➡ на телефон: 0887/ 146 166
Каним деца на възраст от 4 до 9 години , които са любопитни да научат английски език и да разгадаят мистерията с помощта на Jolly phonics.
Забавна среща-игра с действие, мелодия и история на английски език, езикът, който ще съпътства развитието на вашето дете винаги.
www.myenglishplus.com
Повече за Master School of English+:
Благодарение на системата „Jolly Phonics” детето ще научи звуковете и правилата за четене, ще придобие увереност и ще развие своите комуникационни умения. Заниманията са съчетани в 2 модула при всяка сесия – започва се с четене и писане и втора сесия с повече игри и комуникация. Най – важното е, че Master School of English + ще му открехне врата към един нов и по–различен свят чрез учене с преживяване, като развие интереса към чуждоезиковото обучение.

Варненско лято за деца
2019-03-10 11:00 - 13:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Танцови мотиви от цял свят ще прозвучат в „Музикалните приказки на госпожа Виола“ тази неделя от 11 ч. в Зала 1 на Фестивалния комплекс. Балет, ръченица, гавот ще видим в изпълнение на млади танцьори от НУИ „Добри Христов“, Варна

Любимата концертна поредица на варненските деца „Музикалните приказки на Госпожа Виола“, част от програмата „Варненско лято за деца“ на Община Варна и Международния музикален фестивал „Варненско лято“, тази неделя ще събере родители и малчугани с настроението на танца. На 10 март от 11:00 на голямата сцена на Зала 1 във Фестивалния и конгресен център ще излезе Младежкият симфоничен оркестър Варна с диригент Страцимир Павлов и солисти от НУИ „Добри Христов“. А вдъхновяващата Госпожа Виола – Руми Петрова – ще разкаже историята на едни от най-популярните танци, в която малките зрители ще открият как са се развивали отношенията на оркестъра и танцьорите от 15. век до днес.
„От незапомнени времена музиката и танцът вървят ръка за ръка, ние ще илюстрираме тази връзка с маестро Страцимир Павлов – подсказва преди спектакъла Госпожа Виола. – А сега нашите малки приятели ще могат да научат как се танцува Гавот, от коя държава идва Полката, защо Ръченицата е толкова специална, кой е измислил Тангото, и още много други интересни факти от света на танците и музиката.“ В програмата ще чуем шедьоври на музикалната класика, между които Унгарски танц от Брамс, Валс от Шостакович, Либертанго от Пиацола. А радостта от танца ще блика от изпълненията на младите таланти, които ще се представят с класически балет и български народни танци.

Както на всеки концерт от „Музикалните приказки на Госпожа Виола“, сцената ще бъде отворена и за любознателните малчугани от публиката, които ще могат активно да се включат в музикалните изпълнения. „Пригответе си обувките за танци!“ – приканва с усмивка Госпожа Виола и обещава вихрени емоции в този необичаен концерт – среща на две изкуства. Концертът матине на 10 март, неделя, започва точно в 11:00 в Зала 1 на Фестивалния комплекс.
Входът е безплатен за деца и родители, и за всички приятели на музиката.

Източник: https://novavarna.net

Представяне на семейна програма в ГХГ - Варна
2019-03-13 18:00 - 20:00 (Europe/Sofia) | Градска Художествена Галерия, ул. Любен Каравелов 1, Варна, 9000, Bulgaria
Представяне на семейна програма
в Градска художествена галерия – Варна
ОТКРИВАНЕ:
13.03.2019 г. от 18:00 ч.
ГХГ-ВАРНА
ул. Любен Каравелов 1
Екипът на Градска художествена галерия-Варна/Varna City Art Gallery си постави за цел да помогне на всички майки и бащи, баби и дядовци, по-големи братя и сестри да разкрият света на изобразителното изкуство пред най-малките!
Галерията вече има постоянна програма за семейни публики, разработена след специално обучение от Лиз Смит, директор за образованието в National Portrait Gallery/Националната портретна галерия в Лондон и с подкрепата на British Council Bulgaria/Британски съвет и British Embassy Sofia/Британско посолство в България.
Официалното представяне на програмата ще се проведе на 13 март от 18:00 часа в залите на Градска художествена галерия – Варна. В него ще участват екипът на ГХГ – Варна създал програмата и Любов Костова, директор на Британски съвет в България.
Свикнали сме да мислим за посещението в музея, като за нещо, което правим в самота. Общуването с експонатите в картинната галерия изисква нашето перфектно внимание – онова, за което все не остава време. Програмата за развитие на семейните публики в Градската галерия на Варна разчита на друга, съвсем противоположна нагласа, а именно – да посетим музея в добра компания. Да обсъдим, да съпреживеем, да се забавляваме, да създадем спомени, обкръжени от най-близките си и от изкуството. Навярно много от нас си спомнят първото посещение в музея, галерията, театъра и формиращото въздействие върху личността, което то осъществява. Присъствието на баба и дядо, мама и татко, е било част от онова, което прави първата ни среща с изкуството съкровена. Но сега, когато сами сме в ролята на родители, осъзнаваме с какви предизвикателства е свързано едно посещение в музей или галерия с деца.
Затова екипът на Градска Художествена галерия – Варна е подготвил набор от забавни игри и нагледни материали, които да бъдат от помощ при ранната среща с художествените творби. Програмата е постоянна, което означава, че материалите и игрите ще бъдат обновявани периодично, така че да предизвикат желание за ново посещение!
Програмата #Семейно в Градската художествена #галерия на #Варна се осъществява в партньорство с Британски съвет и Британско посолство в България и е отворена за посетители от 1 до 99 години, всеки работен ден, от 10 до 17 часа.
С подкрепата си за проекта Британски съвет и Британското посолство отбелязват също 80-годишнината от създаването на първия офис на Британски съвет в страната и 140 години от установяването на двустранни отношения между България и Обединеното кралство.

Детска работилница - хранилка за птици
2019-03-24 13:00 - 14:30 (Europe/Sofia) | Работилница за вдъхновение / Inspiration workshop, ул. Дебър 32, Varna, 9000, Bulgaria
Със слънчевите лъчи се завърнаха и птичите песни.🎵🎶🌞 С малките творци ще изработим къщурки, където крилатите певци да се подслонят и през тази година.🕊🕊🕊
Как? За да запазиш място, ни пиши лично съобщение или се обади на 0889 351 931 (при група под 3 деца събитието ще се премести за следваща дата)📞📫
Колко? 10 лв/дете
Какво? Шарени идеи, всички необходими материали, както и малка изненада, която може да лети.✈
Кога? 24.03.2019 (неделя), от 11:00 ч. до 12:30 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Събитието е подходящо за деца над 5 години.
* Снимката е с илюстративен характер.

Детска работилница за глинена чиния "Ябълка"
2019-03-30 16:00 - 17:30 (Europe/Sofia) | Работилница за вдъхновение / Inspiration workshop, ул. Дебър 32, Varna, 9000, Bulgaria
Детска работилница за глинена чиния „Ябълка“
Тази събота с малките творци ще си изработим декоративни глинени чинийки под формата на ябълка. 🍎👫 Сорт „Златни Чудотворни“.🎨
Как? За да запазиш място, трябва да ни пишеш лично съобщение или да се обадиш на 0889 351 931 (при група под 5 деца събитието ще се премести за следваща дата)
Колко? 12 лв/дете
Какво? Цветни идеи, всички необходими материали, както и малка изненада, която може да лети. ✈
Кога? 30.03.2019 (събота), от 16:00 ч. до 17:30 ч.
Къде? ул. Дебър 32, кв. „Гръцка махала“, гр. Варна
*Снимката е с илюстративен характер.
** Събитието е подходящо за деца над 5г. По-малките участници могат да се включат с придружител.

Зодиакален медальон - детска работилница
2019-03-31 10:00 - 12:30 (Europe/Sofia) | Чудните неща, ул. Солун 20, Varna, 9000, Bulgaria
Разположението на небесните светила в деня и часа на раждане на даден човек, се нарича зодиакален хороскоп. На базата на хороскопите, астролозите правят предвиждания за съдбата на дадения индивид. Обикновено обаче под хороскоп се разбират наборът от тълкувания, които астролозите дават на разположението на небесните светила.
Вярваме или не, всеки от нас иска да разбере нещо за своята зодия.
Тази неделя с децата ще направим симпатични зодиакални медальони. Всяко дете ще има възможност да изработи по 2 -3 медальона – един за себе си и друг за любим човек.
Заниманието е подходящо за деца на/над 6 год.
Продължителност 10:00 – 12:30 часа.
Максимален брой участници 6 дечица.
Цена: 15 лв. , за членове на едно семейство цената е 12 лв. за дете.
В цената са включени всички материали.
Местата са ограничени! Участието е с предварително записване.
При интерес, моля позвънете на телефон 0877446823 или заповядайте на място в магазина на ул Солун 20.

Детска работилница - рисуване върху керамика
2019-03-31 11:00 - 12:30 (Europe/Sofia) | Работилница за вдъхновение / Inspiration workshop, ул. Дебър 32, Varna, 9000, Bulgaria
Отвън зелено, вътре червено. Що е?👉 Динени саксийки! Това е темата на работилничката ни за малки творци. 🍉🍉🍉
Как? За да запазиш място, ни пиши лично съобщение или се обади на 0889 351 931 (при група под 3 деца събитието ще се премести за следваща дата)📞📫
Колко? 12 лв/дете
Какво? Шарени идеи, всички необходими материали, както и малка изненада, която може да лети.✈
Кога? 31.03.2019 (неделя), от 11:00 ч. до 12:30 ч.
Къде? Работилница за вдъхновение, ул. „Дебър“ 32, кв. „Гръцка махала“, гр. Варна
*Събитието е подходящо за деца над 5 години.
* Снимката е с илюстративен характер.

Безплатен Пролетен Детски концерт
2019-04-14 11:00 - 13:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
На 14 април в Зала 1 на Фестивалния комплекс Госпожа Виола и нейните талантливи приятели от НУИ „Добри Христов“ ще разказват музикални приказки за сезона на цветята и радостта.
Наближаващия пъстър празник Цветница е вдъхновението за поредния безплатен детски концерт от цикъла „Приказките на Госпожа Виола“, част от съпътстващата програма на Международния музикален фестивал „Варненско лято“ 2019. Огромният интерес на малчугани и родители вече превърна Зала 1 на Фестивалния и конгресен център в любимо място за тези неделни детски концерти, новият забавен спектакъл на 14 април също ще бъде там.
„Нека да празнуваме пролетта с музика, вдъхновена от красотата на този сезон!“ – кани своите многобройни приятели Руми Петрова – Госпожа Виола – любимата водеща на малките таланти на Варна. Тя разкрива за най-любознателните имената на няколко от великите композитори, чиито шедьоври ще прозвучат в програмата на концерта: „Антонио Вивалди е запечатал възхищението си от пролетта в една от най-известните музикални теми в „Годишните времена“. Австрийският крал на валса – Йохан Щраус, създава един от най-любимите валсове на публиката, „Пролетни гласове“, за да изрази радостта от настъпването на пролетта. Ще прозвучи и Бетовеновата „Ода на радостта“, наред с музика от Хендел, Росини, Бизе.“ Но това не е всичко, настроение ще внесат и съвременни музикални моменти – ще чуем дори хит на АББА, а все по-популярният роден български фолклор ще радва с неравноделни ритми.
На сцената ще бъдат аплодираните от деца и родители млади музиканти от Младежкия симфоничен оркестър Варна с диригент обичания маестро Страцимир Павлов. Ще видим певческите и танцови номера на солисти певци и балетисти от Националното училище по изкуствата „Добри Христов“. Ансамбъл „Виолино“ са редовни гости на тези концерти, този път те ще изпълнят мега хита на АББА „Mamma Mia!“. А Госпожа Виола ще запознае публиката и със своята електрическа виола. Редовните посетители на детските концерти от програмата „Варненско лято за деца“ вече знаят, че мъниците, които слушат концерта от музикалните килимчета, ще могат да участват активно в действието на сцената и дори да дирижират симфоничния оркестър.
Запазете си датата 14 април, неделя, Зала 1 на ФКЦ, започваме точно в 11:00! Вход свободен!
#детски
#безплатно
#концерт
#ВарненскоЛято
Международен музикален фестивал “Варненско лято”/ Varna Summer Music Fest

Детско образователно изложение "Оранжево морето"
2019-04-20 10:00 - 2019-04-21 19:00 (Europe/Sofia) | Вход Морска Градина, Вход на морска градина, Varna, Primorski, 9002, Bulgaria
Пролетният празник на науката и образованието “Оранжево морето” ще се проведе на 20 и 21 април 2019 г., когато пространството около главния вход на Морската градина и Слънчевия часовник, пред и в Морско Казино – Варна, ще принадлежи на децата, младежите и техните родители.
40 детски организации ще представят на посетителите пъстрата палитра от възможности за обучение и развитие на техните деца.
Тук ще бъдат частни училища и детски градини, занимални, езикови, спортни, творчески и лагер школи, клубове по роботика и програмиране, представители на университети в чужбина. Участие ще вземат производители на образователни игри и технологии.
Изложение Оранжево морето ще се проведе по време на хубавите, български празници Лазаровден и Цветница и седмица преди Великден и ще предложи на варненските деца много творчески работилници, свързани с традициите ни. Подготвили сме лекционна зала, в която нашите участници ще споделят своя опит в работата си с деца и подготовка на кандидатстуденти.
Това, което вълнува всички деца са новите технологии, затова ние няма да избягаме от тази най-любима тема – ще присъстват няколко организации, прилагащи образователни технологии в работата си с деца. Целта ни е да свържем традициите с технологиите.
Наш специален гост ще бъде Музейко!
Изложението е с вход СВОБОДЕН за посетители, а всички работилници са безплатни за децата. За най-любознателните сме подготвили специални награди. Работното време е от 10:00 ч. до 19:00 ч. в двата фестивални дни.
Всяко дете ще изпробва много нови активности, а родителите ще се впуснат в щури игри и ще си позволят отново да са малки.
Програма с работилници: https://orangesea.bg/workshops/
Програма с лекции за родители: https://orangesea.bg/temi-lekcii/
С подкрепата на Община Варна, Декатлон, Градска художествена галерия, Военноморски музей и Парк-музей „Владислав Варненчик“, Център за творческо обучение, Културно-развлекателен комплекс „Морско казино“ Варна.

Вижте кои бяха участниците миналата година: участници и усетете атмосферата.

Пишете ни на info@orangesea.bg, ако желаете да сте един от участниците и да дадете публичност на дейността си.

Ето как премина есенното изложение „Оранжево морето“.

Пролетен Арт Фестивал Сръчко
2019-04-26 09:00 - 2019-04-28 20:00 (Europe/Helsinki) | Културно-развлекателен център Морско Казино, бул. Приморски парк 22, Варна, Bulgaria
Традиционният фестивал “Сръчко” ще се проведе за пореден път във Варна. Домакин ще е Културно-развлекателен комплекс „Морско Казино“ Варна. Началото на феста ще бъде дадено на 26-ти април, като той ще продължи до 28-ми Април. Организаторите са подготвили множество изненади за жителите и гостите на морската столица.
На фестивала, който е с безплатен вход, ще се представят над 50 майстори на ръчно изработени сувенири и стоки за бита, лакомства и други. Уникалните предложения утвърдиха Арт фестивал “Сръчко” като притегателно място за любителите на невероятни изненади.
За най-малките гости ще има детски кът, танци, работилнички и още куп изненади!

Лего Работилница
2019-04-27 11:00 - 12:30 (Europe/Sofia) | The Social Teahouse, ул. Преслав 53, Varna, 9000, Bulgaria
Заповядайте на поредната съботна Лего работилница!
Защо нашите Лего работилници са толкова интересни? Защото учат децата на работа в екип, креативно мислене, комуникационни умения и импровизация през любимата игра на поколения – конструкторите Лего. Запишете се чрез лично съобщение до The Social Teahouse, което съдържа името на детето, възрастта и телефон за контакт.
Темата ще бъде изненада, разбира се 🙂
Вход 5 лв./ дете
*Подходящо за деца над 4 години

Клуб Малки Откриватели - National Geоgraphic Kids Tour '19
2019-05-11 11:00 - 18:00 (Europe/Sofia) | Площад Независимост, Площад "Независимост", Варна, 9000, Bulgaria
Здравейте, приятели!
Дойде любимото време от годината на всички ученолюбиви деца – турнето на National Geographic Kids!!!
За поредна година, любимото списание на децата събира най-любознателните малчугани в нашият Клуб на Малките Откриватели. Тази година обръщаме специално внимание на Еко Темата и заедно с нашите деца сме съсредоточили усилия да опазим природата и нашата планета – защото я обичаме такава каквато е!
Символът ни тази година е четирилистна детелина – с което се надяваме да си донесем късмет в борбата с опазването на природата. Търсете четирилистната детелина на National Geographic Kids – освен късмет, те ще ви донесе познания, които освен в живота, ще ви помогнат с решаването на задачите в шатрата на National Geographic Kids.
Разделно събиране на отпадъци, съвети за екосъобразен начин на живот, как да се грижим за природата, как да рециклираме, защо да рециклираме, ЗАЩО да сме ЕКО – всички тези „познания“ ще съпътстват тазгодишното турне на NG Kids, защото е важно децата от малки да знаят, че планетата ни е една и е за всички!
Старта ще бъде даден на 11 май в морската столица – Варна, на площад „ Независимост“ пред Операта от 11:00
Децата са бъдеще, планетата също – бъди ЕКО!

Най-сладкият ден
2019-05-25 10:00 - 21:00 (Europe/Sofia) | Вход Морска Градина, Вход на морска градина, Varna, Primorski, 9002, Bulgaria
„Най-сладкият ден“ е детски и младежки културен форум. На 25 май 2019 г. празничната фиеста отбелязва своето 10-то юбилейно издание. Инициативата се провежда ежегодно и е едно от най-очакваните и най-посещавани обществени събития за деца и младежи, в град Варна.
Уникалната публична проява представя изкуството на множество творчески работилници, клоуни, фокусници и артисти, а в целодневен концерт на открита сцена своя талант демонстрират варненските училища, читалища, арт-клубове, вокални формации, танцови и музикални школи и индивидуални изпълнители.
Инициативата привлича многохилядна публика, която се радва на многобройни предметни награди, торти, шоколадови изненади, сладоледи и други сладки изкушения, спечелени в провеждащите се през целия ден забавни състезания, игри и томболи. Формата предоставя възможност за презентации на партньорски компании и организации.
Целодневната посещаемост на събитието надхвърля 15 000 души.

Конкурс "Танцуваща планета"
2019-06-01 09:00 - 19:00 (Europe/Sofia) | Делта Планет Варна, бул. Сливница 185, Varna, 9000, Bulgaria
Национален конкурс за класически, съвременни и характерни танци.

ДНИ НА ПРЕДЦИТЕ - ПЛИСКА 2019
2019-06-01 09:00 - 2019-06-02 17:00 (Europe/Sofia)
От 31 май до 2 юни 2019 година ще се проведе осмото поредно издание на „ДНИ НА ПРЕДЦИТЕ – ПЛИСКА 2019”, събор – фестивал на средновековния бит и култура, ден за демонстрации 1 юни от 11.00 до 17.00 часа.
Събитието се провежда и организира от „Сдружение за възстановяване и съхранение на българските традиции – Авитохол” град Варна, Регионален исторически музей Шумен, Националния историко – археологически резерват „Плиска”, Община Каспичан.
Фестивалът включва изяви на клубове за исторически възстановки, конни клубове, реконструктори, археолози, майстори на старинни занаяти, от страната и чужбина, с цел всички те да покажат бита и традициите на старите българи и сродни нам култури от ранното и късно средновековие. Акценти на събитието са воински умения и бойни практики от средновековието, възпроизведени от гърба на коня и в пеши битки, конна езда и използването й при пресъздаването на различни исторически периоди, както и използването на конете в днешни дни – традициите, останали живи в спорта и пресъздадени от наследниците на нашите предци.
За провеждане на събитието е отреден терен в НИАР „Плиска” до източната порта на стария град.
За вече седем поредни години от 2012 година до сега, „Дни на предците” се провежда в първата събота и неделя на месец юни, като зрителите нарастват прогресивно. През 2012 година първото издание на събитието събра около 1000 зрители, а през 2013 и 2014 над 5000 души посетиха всяко издание. През следващите години събитието се радва на посещения от 6000 до 9000 души всяка година.
.
Програма:
– 31 май 2019 г. от 12.00 до 17.00 часа – пристигане и настаняване на участниците, лагерен живот – бит и култура през средновековието, вход за публиката и разглеждане на лагерите, представящи различни периоди от средновековния живот на нашите предци, свободни тренировки и демонстрации;
– 1 юни 2019 г. – ДЕН ЗА ДЕМОНСТРАЦИИ:
– от 09.00 часа – Вход за публиката и разглеждане на лагерите;
– от 11.00 часа – Официално откриване и представяне на участниците;
– до 17.00 часа – Демонстрации и състезания – конни демонстрации, бойни демонстрации, състезание по стрелба с лък, средновековни занаяти, бит и култура, средновековна храна и напитки.
– 2 юни 2019 г. от 9.00 до 12.00 часа – вход за публиката и разглеждане на лагерите, след 12.00 часа събиране на лагерите и отпътуване на участниците.
.
Участници:
1. „Сдружение за възстановяване и съхранение на българските традиции – Авитохол“ град Варна – бит и традиции на българите от ранното средновековие, поселение от юрти, въоръжение, снаряжение, ковачница, плъстене на килими от вълна, приготвяне на храна, коне и конни традиции, демонстрации на бойни умения от кон;
2. Школа по конна езда „Борисови“ от село Любен Каравелово, обл. Варна – конни демонстрации и приемственост на конните традиции;
3. Нина Янкова и група „Сива“ от град Стара Загора – бойни умения от кон, стрелба с лък от земя и от гърба на коня;
4. Крум Япулов от гр.София – конни каскади и джигитовка;
5. Бойчо Колев и Полина Скобелева от град София – конна езда и прескоци с коне;
6. „Клуб за средновековни военни изкуства – Ратина“ град Сливен – българите през ранното средновековие, стрелба с лък и бойни умения на средновековната армия;
7. Екип на крепост „Туида“, град Сливен – бит и традиции на българите от ранното средновековие, плъстарство и бойни умения с лък;
8. Сдружение „Величие” – Исторически парк с. Неофит Рилски, община Ветрино, обл. Варна – обучение на грабливи птици и историческа фехтовка;
9. Сдружение „Верени“ от град София – бит и традиции през средновековието;
10. Сдружение „Дукс Антика“ от град Свищов – ромеите през ранното средновековие, бит и традиции, боен строй и бойни демонстрации, средновековна грънчарска работилница;
11. Йордан Сивков и „Наследство на номадските цивилизации“ от град Добрич – ранните българи и преселението им отсам Дунава;
12. Сдружение „Вълкашин“ от град София –средновековните българи, бойни умения и демонстрации по боравене с оръжия и схватки;
13. Сдружение „Багачин“ от град Лом – ранните българи кутригури, поселници в северозападна България, федерати на Източната римска империя;
14. Сдружение „Ситалк” от град Пловдив – бит и традиции на българите от стредновековието, забани средновековни игри за малки и големи;
15. Национално дружество „Традиция” – регионален клон град Шумен – ранното средновековие;
16. Национално дружество „Традиция” – регионален клон град Велики Преслав – средновековието по нашите земи;
17. Национално дружество „Традиция” – регионален клон град Велико Търново – българите през късното средновековие;
18. Калина Атанасова и Александър Минчев от град Варна – късното българско средновековие, средновековен павилион;
19. Група за исторически възстановки Nokors от град Букурещ – Румъния – пресъздават живота през късното средновековие;
20. Петя Крушева от град Пловдив – средновековна храна, презентации и дегустация;
21. Иван Рендаков от град Пловдив – средновековни накити и бижута;
22. Любомир Милинов от град София – средновековна медовина;
23. Надежда Николова от град Шумен – средновековни костюми и накити;
24. Христилина Христова от град Шумен и Румянка Николова от град Варна – плъстене и изделия от плъстена вълна;
25. Петър Петров – Петроний от град Варна – монетосечене;
26. Емил Маринов от град Шумен – металопластика;
27. Ивайло Енев от град Русе – средновековно въоръжение – студено коване;
28. Пенко Цанков от град Варна – средновековни занаяти;
29. Виктория Денева и Денислав Денев от град Силистра – дърворезба и ножарство;
30. Ценко Здравков от град Шумен – дървообработка;
31. Танцов ансамбъл при Народно читалище град Плиска;
32. Танцов ансамбъл при Народно читалище „Христо Ботев” град Нови Пазар;
33. Гайдари при Народно читалище „Христо Ботев” град Нови Пазар.

ЧУВАМ ТЕ...
2019-06-01 18:00 - 20:00 (Europe/Sofia) | Културно-развлекателен център Морско Казино, бул. Приморски парк 22, Варна, Bulgaria
ЧУВАМ ТЕ… подкрепя каузата на Сдружение за деца с увреден слух във Варна (СДУС) за създаване на Център за подкрепящо обучение, чиято основна дейност ще бъде да подпомага образованието на децата със слухов дефицит.
В концерта на 1-ви юни ще чуете Виктория Георгиева – момичето от Варна с глас, завладял журито на X Factor през 2015 г. Ние харесваме Вики много и се радваме, че веднага прие поканата да подкрепи кауза, която започва от сърцата на група родители във Варна.
Сред изпълнителите в „Чувам те“ са и четири танцови клуба, създали истории за доброто. Всички те участват през годините в различни благотворителни събития и с усмивка казват „Да“ на „Чувам те…“
На сцената на Културно-развлекателен комплекс „Морско казино“ във Варна ще танцуват RiO Crew, Dance Club Amor, КАРР „ТИМ“ – Варна и „Моряците“.
Входът за събитието е свободен, като на място ще има дарителска кутия.

Безплатен концерт Музикална джаз география
2019-06-30 18:00 - 20:00 (Europe/Sofia) | Ментол, Алея Първа, Варна, 9000, Bulgaria
Концертът от програмата „Варненско лято за деца“ на Международния музикален фестивал „Варненско лято“ ще бъде истинско музикално приключение и за децата, и за техните родители. Защото едни от най-обичаните варненски музиканти ще се впуснат във виртуално пътешествие из култовите за свободната музика места по света. Под мотото „Музикална джаз география“ те ще представят ключови моменти, които ще възпитат новата млада публика на джаз събитията в морския град.
На сцената в клуб „Ментол“ ще излязат Румяна Петрова – виола, Страцимир Павлов – пиано, Нейко Бодуров – тромпет, Нейчо Петров – Реджи – вокал, Валери Ценков – барабани и Стоян Роянов Яя – кларинет и саксофон.
Концертът е подарък от Община Варна за децата и техните родители – входът е свободен!
Клубът не работи с резервации.

Арт фестивал Сръчко
2019-07-05 08:00 - 2019-07-18 17:00 (Europe/Sofia) | Културно-развлекателен център Морско Казино, бул. Приморски парк 22, Варна, Bulgaria
Арт фестивалът „Сръчко“ ще се проведе за поредна година в Приморския парк във Варна – между Морското казино и сцена „Раковина“. За 3-та поредна година той ще радва Варненци и гостите на града от 5-ти до 18-ти юли. В него ще вземат участие над 100 майстори на ръчно изработени произведения на изкуството от България и чужбина. Майстори ще изработват на място с грънци за дома и градината. Посетителите ще се запознаят и с тайните на дърводелството. Гостите ще се докоснат и до тънкостите на тъкането. Ще има и изложители с мед, бижута, натурална козметика, детски книжки, майстори на рисуването с къна. Организаторите са подготвили и още много изненади за малки и големи като една от тях са госите от „Варненски свободен университет“ – катедра „Информатика“ които ще представят Scratch на всички желаещи да се докоснат до тайните на средата за програмиране, в която се създават анимирани истории, интерактивни игри и сценарии за филми. Клуб FUNтазия ще запознават родителите и децата с „Емоционална интелигентност и социално-емоционални компетенции, с поредица от игри и забавления ЗАЕДНО, ОфисГруп България и Jolly ще предоставят през цялото време безплатен детски кът за всички малчугани.
Безплатни тренировки по зумба, пилатес и Медитация с тибетски звънкови купи ще радват варненци и гостите на града на арт фестивала „Сръчко“. Още много други интересни, любопитни и полезни неща ще радват гостите на фестивала 🙂

Street Food & Art Festival "Кино и Храна" - Варна
2019-08-28 11:00 - 2019-09-01 23:00 (Europe/Sofia)
Street Food & Art Festival „Кино и Храна“ ще се проведе във Варна за втори път от 28.08 – 01.09.2019 г.
За пет дни, районът около Аквариума в Морската градина ще се превърне в кулинарна и артистична арена, на която умения ще обменят кулинарни блогъри, професионални и любители готвачи, фенове на вкусната храна. Всичко това ще бъде гарнирано с много кулинарни демонстрации, вкусни дегустации, вълнуващи срещи, акустични концерти и лятно кино.
„Идеята на фестивала е да комбинира различни изкуства през призмата на кулинарията. Артисти ще пеят, музиканти ще готвят, автори на книги ще демонстират на живо готварските си умения, ТВ лица ще се срещнат с почитателите си, най-доброто от световното кино, инспирирано от храната ще покажем в петте вечери.” – това споделя организаторът на фестивала Николай Тодоров.
Поканени са част от най-актуалните кулинарни блогъри в България, чиито имена ще съобщим съвсем скоро. Автори на книги за здравословно хранене също са част от гостите. Всеки един от участниците има свой кулинарен стил, но всички са обединени около идеята, че здравословната храна е неустоимо вкусна, интересна и полезна.
Тъй като кулинарната култура и изграждането на здравословни навици се възпитава в човек още от малък, специално внимание ще обърнем и на децата с редица детски кулинарни демонстрации и работилници. Погрижили сме се, както да се забавляват, така и да научат важни неща за културата на хранене!
На метри от морето ще озвучим фестивала с разнообразни концерти във вечерните часове. Очаквайте любими изпълнители да изсвирят и да изпеят своите хитове, а след това ще продължим подобаващо с кулинарен филм, прожектиран на голям екран под открито небе.
През цялото време във фестивалната зона ще работи и STREET FOOD MARKET. Най-добрите стрийт фууд майстори от цялата страна, ще готвят на живо и ще представят уникалните си рецепти на гладните посетители. Освен набиращите популярност авторски сандвичи и бургери, феновете на вкусната храна ще могат да опитат, различни интернационални кухни, а студената бира и и разхлаждащите коктейли ще бъдат естествено допълнение на менюто.
Фестивалът е безплатен, с работно време от 11 до 23 ч.

Семеен фестивал "Усмихни се, Карин дом"
2019-09-14 10:00 - 2019-09-15 22:00 (Europe/Sofia) | Карин дом, Местност „Свети Никола” ПК 104, Варна
За пета поредна година слънчевият двор на Карин Дом в сърцето на Морската градина на Варна, ще се преобрази в още по-красиво място, за да посрещне благотворителния Семеен фестивал „Усмихни се, Карин дом“.
На 14-ти и 15-ти септември от 10:00 до 22:00ч фестивалът отново ще предложи забавления за цялото семейство – детски кът и работилници за най-малките, спортна зона за ентусиастите, вкусно барбекю и крафт бира, сладки изкушения и напитки за всеки вкус. Открита сцена ще събере музиканти​ ​и танцьори, които ще подправят с творчеството си този празник на усмивките. А в спортната зона ще може да премерите сили със своите колеги в игра на народна топка или да надхвърлите себе с нов личен рекорд.
Тази година темата на нашия фестивал е „Под ритъма на българския фолклор“. Ще се забавляваме в духа на народните песни и танци, които и до днес пулсират в душата на българина. Ще видим позабравени български занаяти и занаятчийски базар на талантливи дизайнери.
Дрескод на събитието: народна носия/ риза и разбира се – усмивка 🙂
Богатата програма и забавления ще позволяват всяко семейство да прекара тук целия уикенд със семейството и приятелите си, благодарение на широките площи за пикник, разнообразието от храни, напитки и детски ателиета през целия ден. Уверете се сами 🙂
Това, което превръща „Усмихни се“ в уникален фестивал е не само прецизната организация, но и неговата основна идея – Забавление с кауза. Събраните по време на фестивала средства (от спонсори, дарение за вход, участие в томбола и закупени продукти, работилнички) се използват за благородната кауза на Карин дом. Едно събитие от варненци за варненци, от всички нас за най-уязвимите – децата…
През 2015г. след първото издание на фестивала „Усмихни се”, Карин дом откри група „Усмивка“ за деца с комплексни нужди и група „Малки+” за деца с комуникативни затруднения, а през 2019г. фестивалът ще подкрепи новосъздаденият от Карин дом “Център за семейно-медиирана интервенция”, който въведе иновативна за България услуга, в която семейството е движещата сила.
Можете и вие да подкрепите Каузата на Карин дом като изберете да прекарате един приятен фестивален уикенд заедно с нас!
Очакваме Ви! Повече информация за събитието вижте на: www.smile.karindom.org
___________________
Карин Дом , който тази година отпразнува своя 23-ти рожден ден, е организация с водеща роля в предоставянето на професионални услуги за деца със специални нужди и техните семейства. През годините Карин дом се развива и израства като терапевтичен център за деца със специални потребности, в който работят висококвалифицирани специалисти: кинезитерапевти, рехабилитатори, логопеди, психолози, специални педагози, социални работници. Годишно, Карин дом подкрепя над 300 деца и семейства и обучава над 1200 специалиста.

Ден без автомобили 2019
2019-09-22 10:00 - 18:00 (Europe/Sofia) | Община Варна, бул. “Осми приморски полк” № 43, Varna, Bulgaria
Сдружение „Варна – Европейска младежка столица“, традиционно, организира „Ден без автомобили Варна 2019“.
От 08.00 до 19.00 часа ще бъде затворен, за движение на автомобили, бул. „Сливница“, от светофара пред Община Варна, до светофара на бул.“Княз Борис I“, пред Икономически университет.
От 10.00 до 18.00 ч. в зоната ще има демонстрации, атракции, работилници и забавления като:-ходене, ролери, скейт, споделено пътуване, умни автомобили, колоездене и други, които насърчават придвижването в градска среда без автомобил.
Инициативата е част от Европейската седмица на мобилността.
През 2019 тя се провежда под мотото „Върви с нас!“.
„Ден без автомобили“ предоставя особено добра възможност за експериментиране с нови модели на трафика и устойчивия транспорт. Правенето на улиците по-достъпни за пешеходци и колоездачи, предприемането на мерки за успокояване на моторизирания трафик води до осезаеми икономически ползи. Повишава привлекателността на градската среда и увеличава безопасността на придвижване. В директива „Vision zero“ на Европейската комисия се включват и мерките „30 км в час“, за подобряване на градската среда, намаляването на вредните емисии и пособие с изкуствен интелект.
„Ден без автомобили Варна 2019“ се организира с партньорството на Община Варна и подкрепата на РУО-Варна.
В събитието си партнират държавни институции, неправителствени организации и бизнеса.
Върви с нас!
Ден без автомобили Варна 2019
Очакваме Ви!

Варна Играе
2019-09-28 11:00 - 15:00 (Europe/Sofia) | Морска градина, Приморски парк, Варна, 9000, България
Кампания за активно движение и здравословен начин на живот.
Градска спортна инициатива, даваща възможност на родители и деца да играят, да се съревновават и забавляват заедно на открито. На разположение ще има 10 ретро игри. Събитието е абсолютно безплатно за всички. ВАРНА ИГРАЕ е част от Европейската седмица на спорта.

LEGO фестивал в Delta Planet Mall
2019-11-02 10:00 - 2019-11-25 22:00 (Europe/Sofia) | Делта Планет Варна, бул. Сливница 185, Varna, 9000, Bulgaria
LEGO фестивалът ще се проведе от 02.11 до 25.11 и ще покаже 15 уникални фигури, създадени само и единствено от LEGO блокчета!
Ще видите Clone Trooper, тежащ 137 колограма и построен за 159 часа – специално издание на Междузвездни войни. Наблизо ще са Darth Vader, Yoda и R2D2.
Ема и Оливия от LEGO приятели ще ви очакват за снимка.
Различни животни – 150-килограмова камила, 15-килограмов далматинец, 35-килограмов санбернар, 32-килограмова маймуна, 20-килограмова костенурка, 73 килограмов крокодил и 380-килограмови динозаври са част от LEGO фестивала.
Mc Queen Светкавицата също ще е паркирана в Delta Planet Mall.
Всеки ден по време на изложението ще имате свободен достъп до специална LEGO Play зона в часовете от 10:00ч. до 20:00ч., а всеки уикенд между 15:00 и 18:00 часа ще има специални LEGO турнири с LEGO награди.
Всички посетители на фестивала ще имат възможност да се включат и в специална томбола за спечелването на Пътуване за двама до LEGOLAND!

Приказна Коледа - Куклен театър "Приказен свят" в Grand Mall
2019-12-21 16:30 - 17:30 (Europe/Sofia) | Гранд Мол Варна, 2 Andrey Saharov Str., Varna, 9000, Bulgaria
Коледните чудеса са навсякъде! Ще ги откриете в изобилие в любимия търговски център – Grand Mall, а най-много коледни приключения очакват малчуганите в Кукления театрален сезон „Приказен свят“. Елате на 21 декември в 16.30 ч., за да се срещнете с любимите приказни герои и обичаните куклени актьори в спектакъла „Приказна Коледа“. Ще има весели истории и изненади, а коледния дух ще обхване и деца, и родители. Празничен блясък ще внесе Снежанка, която бърза да помага на Добрия старец. Дядо Коледа ще се появи, превит под чувала с подаръци, и ще донесе много радост на малки и големи. Елате с Вашите малчугани, за да станете част от коледната магия!
Входът е свободен!

Музейко във Варна
2020-01-12 13:00 - 2020-03-12 18:00 (Europe/Sofia) | Делта Планет Варна, бул. Сливница 185, Varna, 9000, Bulgaria
Най-големите достижения на науката ще радват малките и порасналите откриватели като част от изложбата „Изобретенията“
Delta Planet Mall ще изненада своите посетители с изложба на Музейко, която ще бъде достъпна в периода 12 януари – 12 март. Тя носи наименованието „Изобретенията“ и представя по любопитен и забавен начин едни от най-важните научни изобретения на човешката цивилизация от 19-ти и 20-ти век. Това е и първият път, в който детският научен център гостува във Варна.
Изложбата представя процеса на откривателството чрез игрови интерактивни модули, като превръща децата в истински изобретатели. Децата и всички любопитни възрастни ще имат възможността да научат как са създадени рентгенът и телефонът, както и по-непознатите, но не по-малко забавните изобретения като слинкито, балона с горещ въздух и автомобилите, задвижвани от човешка сила. Посетителите на Delta Planet Mall ще могат да опитат да изпратят телеграма с морзовия апарат на Александър Бел, както и да видят цветовете на вълните, образувани под трептенията на друго негово изобретение – фоноавтографа. Те ще могат да изпробват как работят още звуковият барабан и уредът за предаване и приемане на съобщения и да разгледат макет на пишеща машина.
Научни събития и гостуващ планетариум ще съпътстват изложбата „Изобретенията“. В съботите от 18 януари до 12 март в Delta Planet Mall за най-любопитните малчугани ще се организират и лаборатории, които да развихрят още повече тяхното въображение. Безплатен планетариум ще гостува в търговския център на 25 и 26 януари от 13 до 18 часа с предварително записване на щанд Информация. Цялата програма на съпътстващите събития е достъпна на www.deltaplanet.bg.
Изложбата „Изобретенията“, както и всички събития са с безплатен вход за посетителите на Delta Planet Mall.
Източник: moreto.net
